**Sărut**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Iubesc pământul de sub picioarele tale și aerul de deasupra capului tău, și orice obiect pe care îl atingi, și fiecare vorbă pe care o rostești. Iubesc toate privirile tale, toate faptele și toată făptura, așa cum ești.”

Emily Bronte

- Sărut, bărbate, chipul tău de lut,

Geneza mea, lumină de-nceput,

Căușul strâns al palmelor brăzdate

De linia destinelor visate.

Sărut, bărbate, chipul tău de vânt,

De mi-ai fi cer aș vrea să-ți fiu pământ,

De-ai fi ocean aș fi un țărm tăcut

Ce-așteptă valul altui început.

Sărut, bărbate, chipul tău de zeu

Și-ți jur pe cer că tu vei fi mereu

Perechea mea în fiecare veac

Și-o maladie dulce, fără leac.

- Sărut, femeie, trupul tău de foc,

De la năsuc alunec spre mijloc

Și-am să cobor către piciorul mic,

Mai jos de brâu mă voi opri un pic

Să mă arunc flămând într-un ocean

În care apa-i lavă de vulcan,

Pe creasta unui val apoi să mor

Răpus de nebunie și amor.

Sărut, femeie, trupul tău aprins,

Te rog să-mi fii prefață și cuprins,

E scris că ești, în orice zodiac,

O maladie dulce, fără leac...

Liliana Trif Ioan Grigoraș